El Decret 320/2011, de 19 d'abril, de reestructuració del Departament d'Interior, a l'article 47, regula les funcions i l'estructura de la Direcció General d'Administració de Seguretat.
El Decret esmentat estableix que de la Direcció General d'Administració de Seguretat en depèn, entre altres òrgans, el Gabinet de Seguretat, amb rang orgànic de subdirecció general.
Entre les funcions del Gabinet de Seguretat, previstes a l'article 57, hi ha la realització i coordinació d'informes, anàlisis i diagnòstics sobre seguretat i policia, la direcció de l'elaboració de l'Informe de seguretat de Catalunya, el disseny d'eines d'avaluació i indicadors, i l'elaboració d'enquestes i estadístiques en matèria de seguretat, incloent-hi l'organització dels processos de recollida de dades, l'anàlisi i prospecció de les dades, i la seva explotació i difusió.
Per la naturalesa d'aquestes funcions, el Gabinet de Seguretat ha de gestionar dades de caràcter personal de les persones que formen part de la població objecte d'aquestes enquestes i estudis, motiu pel qual es fa necessari disposar d'un fitxer que permeti el tractament d'aquestes dades personals.
En el mateix fitxer es recullen també dades personals dels investigadors que sol·liciten informació relacionada amb els estudis i les enquestes que du a terme el Gabinet de Seguretat.
Aquesta regulació es fonamenta en les competències que l'Estatut d'autonomia de Catalunya recull tant a l'article 156, en relació amb la competència executiva que correspon a la Generalitat de Catalunya en matèria de protecció de dades de caràcter personal, com a l'article 164, pel qual corresponen a la Generalitat en matèria de seguretat pública, d'acord amb el que disposa la legislació estatal, la planificació i la regulació del sistema de seguretat pública de Catalunya.
D'altra banda, l'article 20 de la Llei orgànica 15/1999, de 13 de desembre, de protecció de dades de caràcter personal, disposa que la creació, la modificació o la supressió dels fitxers de les administracions públiques només es pot fer mitjançant una disposició general publicada al diari oficial corresponent.
La disposició final tercera de la Llei 32/2010, de l'1 d'octubre, de l'Autoritat Catalana de Protecció de Dades, estableix que els consellers de la Generalitat, dins l'àmbit de les competències respectives, resten habilitats per crear, modificar i suprimir, mitjançant una ordre, els fitxers dels seus departaments.
Per tot això, de conformitat amb el que estableix la disposició final tercera de la Llei 32/2010, de l'1 d'octubre, de l'Autoritat Catalana de Protecció de Dades, d'acord amb l'informe de l'Autoritat Catalana de Protecció de Dades i vist/d'acord amb el dictamen de la Comissió Jurídica Assessora,
Es crea el fitxer de dades de caràcter personal denominat Estudis i enquestes de seguretat de la Direcció General d'Administració de Seguretat del Departament d'Interior, gestionat pel Gabinet de Seguretat, que es regula a l'annex d'aquesta Ordre.
El fitxer automatitzat a què fa referència l'article anterior està subjecte a la Llei orgànica 15/1999, de 13 de desembre, de protecció de dades de caràcter personal; a la Llei 32/2010, de l'1 d'octubre, de l'Autoritat Catalana de Protecció de Dades, i a la resta de normativa aplicable.
A l'annex d'aquesta Ordre s'estableixen el nom del fitxer, la seva finalitat i usos previstos, les persones o col·lectius afectats, la procedència de les dades de caràcter personal, el procediment de recollida de les dades de caràcter personal, l'estructura bàsica del fitxer i la descripció del tipus de dades de caràcter personal que conté, les cessions de dades, les transferències internacionals de dades a països tercers, el sistema de tractament de dades utilitzat, l'òrgan administratiu responsable dels fitxers, el servei o unitat administrativa davant el qual es poden exercir els drets d'accés, rectificació, cancel·lació i oposició, i també el nivell de seguretat exigible.
Mesures tècniques, de gestió i organització
L'òrgan responsable del fitxer ha d'adoptar les mesures tècniques, de gestió i organitzatives necessàries per tal de garantir la confidencialitat, la seguretat i la integritat de les dades, així com les mesures necessàries per fer efectius els drets de les persones afectades que reconeixen l'article 31 de l'Estatut d'autonomia; la Llei orgànica 15/1999, de 13 de desembre, de protecció de dades de caràcter personal, i la resta de normativa aplicable.
El fitxer que es regula en aquesta Ordre disposarà de les dades desagregades per sexes, per facilitar els estudis estadístics i informes de gènere, d'acord amb la normativa vigent sobre aquesta matèria, i respectant, en tot cas, la Llei orgànica 15/1999, de 13 de desembre, de protecció de dades de caràcter personal.
Estudis i enquestes de seguretat de la Direcció General d'Administració de Seguretat del Departament d'Interior.
Realitzar estudis i enquestes en l'àmbit de la seguretat pública mitjançant tècniques i mètodes d'investigació de caràcter quantitatiu i qualitatiu.
Gestionar les demandes d'informació estadística per portar a terme activitats d'estudi i recerca.
Explotació i anàlisi de dades, explotació estadística, elaboració d'estudis i informes, recerca en l'àmbit de la seguretat; preveient, si s'escau, els mecanismes per incorporar la perspectiva de gènere a aquestes tasques.
Recepció, seguiment i resposta de les demandes de les persones que sol·licitin informació estadística.
Persones i col·lectius afectats:
Persones que formen part de la població objecte d'estudi.
El mateix estudi o enquesta concretarà el públic objecte d'estudi en cada cas.
Persones que realitzen activitats de recerca que s'adrecen al Gabinet de Seguretat per sol·licitar informació relacionada amb les estadístiques de seguretat que el Gabinet de Seguretat porta a terme.
Procediment de recollida de les dades de caràcter personal:
De les entrevistes realitzades de manera telefònica, presencial o telemàtica, de bases de dades i documentació en suport paper i electrònic.
De formularis electrònics, correus electrònics o escrits de sol·licitud en suport paper.
Procedència de les dades de caràcter personal:
De la mateixa persona física o jurídica interessada o dels seus representants legals.
Del registre de la població de Catalunya.
De fonts accessibles al públic.
De les forces i cossos de seguretat.
Estructura bàsica del fitxer i descripció del tipus de dades de caràcter personal:
Segons l'objecte concret de l'estudi, es podran tractar les dades que es considerin necessàries, adequades i pertinents següents:
Dades de caràcter identificatiu: nom i cognoms, DNI/NIF, NIE, passaport, targeta de residència, signatura, adreça, codi postal, població, província, adreça IP, adreces de correu electrònic, telèfons i veu.
Dades de característiques personals: estat civil, edat, data de naixement, llengua, dades familiars, sexe, nacionalitat i lloc de naixement.
Dades de circumstàncies socials: habitatge, propietats o possessions, aficions i associacions a què es pertany.
Dades acadèmiques i professionals: formació, titulacions.
Dades sobre ocupació laboral: situació laboral, categoria i grau professional, entitat/organisme a què es pertany.
Dades econòmiques: ingressos i rendes, subsidis i ajuts, dades bancàries, activitats i negocis.
Dades especialment protegides: ideologia i creences, salut, vida sexual, violència de gènere.
Dades relatives a la comissió d'infraccions administratives: infraccions penals i administratives.
Sistema de tractament de dades utilitzat:
Cessions de dades de caràcter personal:
Transferències internacionals de dades a tercers països:
Direcció General d'Administració de Seguretat del Departament d'Interior, carrer de la Diputació, 353-355, 08009 Barcelona.
Servei o unitat administrativa davant el qual es poden exercir els drets d'accés, rectificació, cancel·lació i oposició:
Gabinet de Seguretat de la Direcció General d'Administració de Seguretat del Departament d'Interior, carrer de la Diputació, 353-355, 08009 Barcelona, [EMAIL] ( http://www.gencat.cat/interior/ ).
Per a la finalitat: realitzar estudis quantitatius i qualitatius en l'àmbit de la seguretat pública.
Per a la finalitat: gestionar les demandes d'informació estadística per portar a terme activitats d'estudi i recerca.